| Medaljeoversikt |
| --- |
| Høydehopp: |
| Konkurrerte for Syrias flagg Syria |
| Friidrett IAAF World Challenge |
| Gull | Beijing 2016 |  2,36 |
| Friidrett Asiamesterskapet i friidrett |
| Sølv | Kobe 2011 |  2,28 |
| Friidrett Asiamesterskapet i friidrett innendørs |
| Sølv | Doha 2016 |  2,28 |
| Sølv | Hangzhou 2014 |  2,20 |
| Bronse | Hangzhou 2012 |  2,24 |
| Sølv | Doha 2008 |  2,21 |
| Friidrett Asialekene innendørs |
| Sølv | Hanoi 2009 |  2,22 |
| Friidrett Det arabiske mesterskapet i friidrett |
| Sølv | Al Ain 2011 |  2,22 |
| Sølv | Damaskus 2009 |  2,16 |
| Bronse | Amman 2007 |  2,17 |
| Friidrett Panarabiske leker |
| Bronse | Kairo 2007 |  2,14 |
| Friidrett Islamic Solidarity Games |
| Sølv | Palembang 2013 |  2,20 |

**Majed Aldin Ghazal** (født 21. april 1987 i Damaskus) er en syrisk friidrettsutøver som konkurrerer i høydehopp. Han satser med høyre fot. Hans fremste internasjonale meritter er flere andreplasser fra asiamesterskapet i friidrett innendørs og utendørs.

Han markerte seg i verdenstoppen i høydehopp i 2016, med seier i IAAF World Challenge Beijing, der han satte ny syrisk rekord og årsbeste i verden med 2,36 meter.

Idrettskarriere
---------------

2007
Ghazal deltok ved det arabiske mesterskapet i friidrett 2007 i Amman, der han hoppet 2,17 meter, og fikk bronse bak Jean-Claude Rabbath og Jamal Fakhri Al-Qasim. I juli ble asiamesterskapet i friidrett 2007 arrangert samme sted, men hoppet denne gang bare 2,10 meter, og endte på 14.-plass. Ved panarabiske leker 2007 fikk han en ny bronsemedalje, delt med Jamal Fakhri Al-Qasim. 

2008
I februar 2008 deltok han ved asiamesterskapet i friidrett innendørs 2008 i Doha i Qatar, og kom der på 2.-plass, kun slått av kasakhstanske Sergej Zasimovitsj. 

Han deltok i sitt første OL da han deltok ved sommer-OL 2008 i Beijing. Der hoppet han 2,20 i kvalifiseringsrunden, og kom på 24.-plass, og nådde dermed ikke finalen. Høyden hans på 2,20 var en tangering av den syriske rekorden i høyde.

2009
Ved Middelhavslekene 2009 kom han på 9.-plass, og ved VM i friidrett 2009 kom han på 28.-plass i kvalifiseringsrunden med 2,15 meter, og fikk ikke hoppe i finalerunden.

Han kom på 2.-plass ved det arabiske mesterskapet i friidrett 2009 i Damaskus, bak egyptiske Karim Lotfy, og han kom også på 2.-plass ved Asian Indoor Games 2009, der kasakhstanske Vitalij Tsykunov vant. Ved Asian Indoor Games tangerte han den syriske nasjonalerekorden, som var på 2,22 meter. Ved asiamesterskapet i friidrett 2009 hoppet han 2,10 meter, og kom på 8.-plass. 

2010
Ghazal deltok ved Asialekene 2010 i Guangzhou i Kina, men ble slått ut i kvalifiseringsrunden og endte på 13.-plass. Han hoppet her 2,10 meter. 

2011
Den 9. juli 2011 satte han syrisk rekord i høyde, med 2,28 meter, da han kom på 2.-plass ved Asiamesterskapet i friidrett 2011. Mutaz Essa Barshim fra Qatar vant dette mesterskapet med ny nasjonal rekord og mesterskapsrekord på 2,35 meter. Han deltok også ved VM i friidrett 2011 i Sør-Korea, men ble slått ut i kvalifiseringsrunden med 2,21 som beste resultat. 

Ved det arabiske mesterskapet i friidrett 2011 i Al Ain fikk han en ny internasjonal sølvmedalje, igjen slått av Mutaz Essa Barshim fra Qatar. Ghazal hoppet der 2,22 meter. 

2012
Ved Asiamesterskapet i friidrett innendørs 2012 kom han på 3.-plass, bak hhv. Mutaz Essa Barshim og kinesiske Zhang Guowei. Ghazal satte ny syrisk rekord innendørs, med 2,24 meter. Denne rekorden forbedret han ytterligere, til 2,26 meter, ved VM i friidrett innendørs 2012, der han kom på 12.-plass i kvalifiseringsrunden. 

Han representerte landet sitt under Sommer-OL 2012 i London, der han ble utslått i kvalifiseringen i høydehopp, med 2,16 meter. Ghazal var Syrias flaggbærer ved åpningsseremonien ved OL. 

2013
Han kom på 8.-plass ved Middelhavslekene 2013, og 5.-plass ved Asiamesterskapet i friidrett 2013. Ved VM i friidrett 2013 ble han på ny slått ut i kvalifiseringsrunden, med 2,22 meter, og endte på 21.-plass. 

I slutten av september kom han på 2.-plass ved Islamic Solidarity Games 2013, bak iranske Keivan Ghanbarzadeh, der begge utøverne greide 2,20 meter. Hans årsbeste i 2013 ble 2,23, som han oppnådde ved et stevne i Damaskus 16. april. 

2014
Ved Asiamesterskapet i friidrett innendørs 2014 kom han på 2.-plass med 2,20 meter, 16 cm under Mutaz Barshim. I juni vant han det åpne malaysiske mesterskapet i friidrett (*Malaysia Open Athletics Championship*), og i juli vant han Moscow Friendly Athletics Championships i Moskva.

Han hoppet også 2,20 meter ved Asialekene 2014, der han kom på 6.-plass. I november vant han høydehopp ved Asian Beach Games 2014. 

2015
I juni deltok han ved Asiamesterskapet i friidrett 2015, som ble arrangert i Wuhan i Kina. Der hoppet han 2,10 meter, og endte på 7.-plass. Han vant både det andre og tredje stevnet i Asian Athletics Grand Prix-serien, og ble kvalifisert til VM i friidrett 2015. Ved VM satte han ny syrisk utendørsrekord med 2,29 meter, men endte på 15.-plass i kvalifiseringsrunden og gikk ikke videre til finalerunden. Ved Military World Games forbedret han denne rekorden til 2,31, og vant høydehoppkonkurransen. 

2016
Ghazal kom for tredje gang på 2.-plass ved Asiamesterskapet i friidrett innendørs 2016, der Barshim vant for fjerde gang på rad. 

Han markerte seg i verdenstoppen 18. mai 2016, da han hoppet 2,36 meter og vant IAAF World Challenge Beijing. Han hoppet 2,32 på første forsøk, deretter 2,34 og 2,36, og satte med det ny syrisk rekord og årsbeste i verden.

Referanser
----------

1. ↑   World Athletics Database, World Athletics utøver-ID 235916, oppført som Majd Eddin Ghazal[Hentet fra Wikidata]
2. ↑  IAAF - *Beijing 2008 - High jump* (arkivert), besøkt 23. mai 2016.
3. ↑  IAAF - *12th IAAF World Championships in Athletics - High jump men*, besøkt 23. mai 2016.
4. ↑  «Athletics at the 2012 London Summer Games: Men's High Jump». sports-reference.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. august 2013.  «Arkivert kopi». Archived from the original on 19. august 2013. Besøkt 27. august 2013. CS1-vedlikehold: Uheldig URL (link)
5. ↑  Sana.sy - *Syrian athlete wins gold medal in high jump in Moscow Championships*, besøkt 24. mai 2016.
6. ↑  Sana.sy - *Second gold medal for Syria in high jump competition of Asia Championship*, besøkt 24. mai 2016.
7. ↑  IAAF - *Ghazal surprises with high jump world lead in Beijing*, besøkt 24. mai 2016.

Eksterne lenker
---------------

* (en) Majed Aldin Ghazal – Olympics.com Rediger på Wikidata

* (en) Majed Aldin Ghazal – Olympic.org Rediger på Wikidata

* (en) Majed Aldin Ghazal – Olympedia Rediger på Wikidata

* (en) Majed Aldin Ghazal – Sports-Reference (OL-resultater – arkivert) Rediger på Wikidata

* (en) Majed Aldin Ghazal – World Athletics Rediger på Wikidata

* (en) Majed Aldin Ghazal – Diamond League Rediger på Wikidata

* (en) Majed Aldin Ghazal – Track and Field Statistics Rediger på Wikidata
* (en) Profil hos All-Athletics Arkivert 1. mai 2016 hos Wayback Machine.